ஆதிமந்தி
'''ஆதிமந்தி''' என்பவர் சங்ககாலப் பெண் புலவர்களில் ஒருவர்.&lt;ref&gt;{{cite book |last= கா. |first= கோவிந்தன்|date= 1956|title= சங்கத் தமிழ்ப்புலவர் வரிசை - V. பெண்பாற்புலவர்கள் (மறுபதிப்பு)|url= https://www.tamilvu.org/library/nationalized/pdf/17-kagovindan/sangaththamizhppulavarvarisai(5)pennbarpulavargall.pdf|location= |publisher= திருநெல்வேலித் தென்னிந்திய சைவசித்தாந்த நூற்பதிப்புக் கழகம், லிமிடெட்.|page= 9-13 |isbn= |author-link= }}&lt;/ref&gt; இவர் சோழன் கரிகாலனின் ([[கரிகாலன்|கரிகால் பெருவளத்தான்]]) மகள் என்பர். இவரதுப் பாடலாக ஒன்றே ஒன்று சங்கத்தொகைப் பாடல்களில் இடம்பெற்றுள்ளது. இது [[குறுந்தொகை]] பாடல் எண் 31 ஆக அமைந்துள்ளது. இவர் குறித்து [[அகநானூறு|அகநானூற்றுப்]] பாடல்கள் ஊந்தில் குறிப்பிடபட்டுள்ளது. மேலும் [[சிலப்பதிகாரம்|சிலப்பதிகாரத்தின்]] மதுரைக் காண்டத்தில் இவரைப் போற்றி குறித்துள்ளது.&lt;ref&gt;{{Cite web |url=https://www.hindutamil.in/news/supplements/penn-indru/1318729-sanga-kala-love-story.html |title=பாலையில் படரும் பசுஞ்சொற்கள் - 14: ஒரு சங்கக் காதல் கதை |date=2024-09-29 |website=Hindu Tamil Thisai |language=ta |access-date=2024-10-01}}&lt;/ref&gt;
 
 ==பாடல் தரும் செய்தி==
 
 ஆட்டக்காரி என்று நாம் கூறும் ஆடுகளமகள் ஒருத்தியின் [[காதல்]] கதை இது. உறவுக்கார நொதுமலர் அவளை மணக்கப் [[பெண்]] கேட்டனர். அவளோ தன் காதலனாகிய அவனை மணக்க எண்ணிக்கொண்டிருக்கிறாள். தன் எண்ணத்தைத் தோழியிடம் சொல்லி வெளிப்படுத்துகிறாள்.
 
 அவனை (தன் காதலனை) மள்ளர் விழாக் கொண்டாடும் இடங்களிலும், மள்ளர் [[மகளிர்]] துணங்கை ஆடும் இடங்களிலும் அவனைத் தேடினேன். எங்கும் அவனைக் காணமுடியவில்லை. அவன் மாண்புள்ளவன். என்னை மணக்கும் தகுதி உள்ளவன். நான் ஓர் ஆடுகள மகள். அவனும் ஓர் ஆடுகள மகன். அவன் பெருமை மிக்கவன். ஆடுகளக் கூட்டத்துக்குக் குரிசில் ([[தலைவன்]]). அவனை நினைத்து என் கைவளையல் நழுவுகிறது.
 * மள்ளர் = உழவர். மள்-மண் - மண்ணைப் பிணைந்து தொழில் புரிவோர்.
 * துணங்கை = வட்டமாக நின்று கை கோத்துக்கொண்டு ஆடும் பொழுதுபோக்கு விளையாட்டு நடனம்.
 
 அது மட்டும் அல்ல &quot; 
 &quot;—உரைசான்ற மன்னன் கரிகால் 
 வளவன் மகள் வஞ்சிக் கோன்
 தன்னைப் புனல்கொள்ளத் தான் 
 புனலின் பின்சென்று ‘கல்நவில் தோளாயோ,’ 
 என்னக் கடல்வந்து முன்னிறுத்திக் காட்ட, 
 அவனைத் தழீஇக் கொண்டு
 பொன்னங் கொடிபோலப் போதந்தாள்&quot;
 என்று [[இளங்கோவடிகள்]] ஆதிமந்தியின் காதல் வலிமையைச்  சிலப்பதிகாரத்தில் எடுத்துச் சொல்கிறார்.
 
 ==ஆட்டனத்தி ஆதிமந்தி ஆடிப்பெருக்கில் ஆடிய படலம்==
 
 நீச்சல்-நடன விளையாட்டுவீரன் [[ஆட்டனத்தி|ஆட்டன் ஆத்தி]] என்பவனை ஆதிமந்தி காதலித்தாள். காவிரியாற்றில் கழார் என்னும் ஊரிலிருந்த நீர்த்துறையில் ஆட்டனத்தி என்பவன் நீச்சல் நடனம் ஆடினான். இந்த நீச்சல் நடனம் கரிகாலன் முன்னிலையில் நடந்தது. [[காவிரி (நீச்சல்மகள்)|காவிரி]] என்பவள் 'தாழிருங் கதுப்பு' கொண்டவள். ஆற்றுவெள்ளம் காவிரியை ஈர்த்தபோது அவள் ஆட்டனத்தியைப் பிடித்துக்கொண்டாள். வெள்ளம் இருவரையும் அடித்துச் சென்றுவிட்டது. காவிரி ஆற்றுவெற்றத்தில் மாண்டுபோனாள். நீச்சல் நடனம் நடந்த வெள்ளப்பெருக்கு விழாவை இக்கால விழா [[ஆடிப்பெருக்கு]] எனக் கொள்ளுதல் பொருத்தமானது.
 
 ஆட்டன் அத்தி கரை ஒதுங்கிக் கிடந்தான்.[[மருதி]] என்பவள் அவனைக் காப்பாற்றினாள். ஆதிமந்தி தன் காதலனைக் கண்டீரோ என்று கேட்டுக்கொண்டு ஊர் ஊராக அலைந்தாள். இந்த துக்கம் இவள் பாடல்களில் தெரிகிறது.&lt;ref&gt;சி. முத்துப் பிள்ளை. (2003). ''தமிழ்ப் பெண் கவிகள்''. சென்னை: பழனி நிலையம்.&lt;/ref&gt;  ஆட்டனத்தியை அவளது காதலி ஆதிமந்தியிடம் ஒப்படைத்துவிட்ட கற்பரசி மருதி தனக்கு வேறு பற்றுக்கோடு இன்மையால் கடலுள் பாய்ந்து தன்னை மாய்த்துக்கொண்டாள், (அகநானூறு 45, 76, 135, 222, 236, 376 ஆகிய பாடல்களின் தொகுப்புச் செய்தி இது).
 
 == பரவலர் பண்பாட்டில் ==
 ஆட்டனத்தி-ஆதிமந்தி ஆகியோரின் கதையைத் தழுவி [[ம. கோ. இராமச்சந்திரன்]] நடித்த [[மன்னாதி மன்னன்]] திரைப்படம் 1960 இல் வெளியானது.
 
 == மேற்கோள்கள் ==
 &lt;references /&gt;
 == இவற்றையும் காண்க ==
 [[ஆட்டனத்தி]]
 [[ஆடிப்பெருக்கு]]
 
 ==வெளி இணைப்புகள் ==
 * [http://www.tamilvu.org/courses/degree/c031/c0311/html/c03116l4.htm  ஆதிமந்தி]
 * [http://www.tamilvu.org/courses/degree/p103/p1032/html/p1032114.htm குறிப்புமொழி]
 * [http://www.tamilvu.org/courses/degree/c011/c0113/html/c0113305.htm அன்னம் - ஆதிமந்தி]
 
 {{சங்க இலக்கியப் பெண்பாற் புலவர்கள்}}
 
 [[பகுப்பு:சங்கத் தமிழ்ப் பெண் புலவர்கள்]]